**LĪGUMS**

**Par profesionālās veļas mazgājamās mašīnas piegādi Daugavpils pensionāru sociālās apkalpošanas teritoriālajam centram**

Daugavpils 2015.gada 18.augustā

**Daugavpils pensionāru sociālās apkalpošanas teritoriālais centrs**, reģistrācijas Nr.90000065913, juridiskā adrese: 18.novembra iela 354a, Daugavpils, LV-5413, turpmāk saukts Pircējs, tā **vadītāja Valentīna Ploņa personā**, kurš rīkojas pamatojoties uz iestādes nolikumu, no vienas puses, un

**SIA “ATA Serviss”** reģ.Nr.40002080034, juridiskā adrese: Matīsa iela 86 k.1, Rīga, LV-1009, turpmāk saukts Pārdevējs, tās **valdes locekļa** **ar tiesībām pārstāvēt kapitālsabiedrību atsevišķi Guntara Tomonoviča personā**, no otras puses,

pamatojoties uz Daugavpils pilsētas domes iepirkuma komisijas 2015.gada 13.augusta lēmumu (iepirkumu komisijas sēdes protokols Nr.6) iepirkumā “Profesionālās veļas mazgājamās mašīnas piegāde Daugavpils pensionāru sociālās apkalpošanas teritoriālajam centram”, identifikācijas Nr.DPD 2015/75, noslēdza šādu Līgumu:

1. **LĪGUMA PRIEKŠMETS**
   1. Līguma priekšmets ir **profesionālas veļas mazgājamās mašīnas (1gb.)** (turpmāk – Prece) pārdošana un piegāde pircējam. Piegāde sevī ietver arī Preces piegādi, uzstādīšanu, piestiprināšanu, pieslēgšanu, nodošanu ekspluatācijā, saskaņā ar tehnisko specifikāciju (*pielikumā*), tehnisko piedāvājumu (*pielikumā*), šajā līgumā noteiktajā kārtībā un termiņos.
   2. Prece ir reģistrēta Latvijas Republikas normatīvajos aktos noteiktajā kārtībā, tās kvalitāte atbilst specifikācijai un ražotāja standartiem.
   3. Pārdevējs apņemas piegādāt preci 2 (divu) mēnešu laikā no līguma parakstīšanas dienas.
   4. Piegādes vieta – **Daugavpils pensionāru sociālās apkalpošanas teritoriālais centrs**, 18.novembra iela 354a, Daugavpils, LV-5413, Pārdevēja norādītajā telpā.
2. **LĪGUMA SUMMA UN NORĒĶINU KĀRTĪBA**
   1. Kopējā līguma summa šī līguma darbības laikā ir **EUR 8500,00** */astoņi tūkstoši pieci simti euro 00 centi*/, PVN 21% EUR 1785,00 /*viens tūkstotis septiņi simti astoņdesmit pieci euro 00 centi*/, pavisam kopā ar PVN 21% EUR 10285,00 /*desmit tūkstoši divi simti astoņdesmit pieci euro 00 centi*/.
   2. Līguma summā ir iekļauta Preces cena, kā arī visas Preces iepakojuma, piegādes, uzstādīšanas, piestiprināšanas, pieslēgšanas un nodošanas ekspluatācijā izmaksas līdz Pircēja norādītājai vietai, tehniskā apkalpošana un remonti garantijas laikā, personāla apmācība, kā arī visi nodokļi, nodevas un citi izdevumi, kas rodas Pārdevējam sakarā ar Preces ievešanu Latvijas Republikā un tās piegādi Pircējam.
   3. Pircējs apņemas apmaksāt piegādāto kvalitatīvo Preci 30 (trīsdesmit) dienu laikā, pamatojoties uz Pārdevēja izrakstītu rēķinu pēc Preces piegādes, uzstādīšanas un parakstītu pieņemšanas – nodošanas aktu.
   4. Par Preces apmaksas dienu tiek uzskatīta diena, kad Pircējs ir pārskaitījis naudu uz Pārdevēja līgumā norādīto bankas kontu.
   5. Ja piegādāta nekvalitatīva vai līguma noteikumiem neatbilstoša Prece, par ko līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu līguma noteikumiem.
   6. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
3. **PĀRDEVĒJA UN PIRCĒJA TIESĪBAS UN PIENĀKUMI:**
   1. Pārdevējs apņemas veikt atbilstošu Preces piegādi un nodošanu Pircējam kopā ar visiem komplektācijā ietilpstošajiem materiāliem un dokumentāciju.
   2. Pārdevējs nodrošina Preces piegādi tās rūpnīcas standarta iepakojumā, kas nodrošina pilnīgu Preces drošību pret iespējamajiem bojājumiem to transportējot.
   3. Pārdevējs apņemas veikt Preces piegādi līguma noteiktā kārtībā un termiņā.
   4. Pārdevējs ir atbildīgs par Preces atbilstību Latvijas Republikas normatīvo aktu prasībām.
   5. Pārdevējs apņemas nodrošināt piegādei izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām.
   6. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar šī līguma noteikumu pārkāpumu, ja Pārdevējs tajos vainojams.
   7. Pārdevējs apņemas līguma izpildi nenodot trešajai personai bez Pircēja rakstiskas atļaujas.
   8. Pārdevējs apņemas piegādāt Preci Pircējam izdevīgā darba laikā, kā arī piegādes laikā iespēju robežās nodrošināt ēkā atrodošās iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus u. tml..
   9. Pircējam ir tiesības pārbaudīt piegādātās Preces kvalitāti un pieteikt pretenzijas, ja tā neatbilst līguma noteikumiem.
   10. Pircējs veic līgumā noteiktajā termiņā piegādātās kvalitatīvās un līguma noteikumiem atbilstošas Preces pieņemšanu un apmaksu līguma noteiktajā kārtībā.
   11. Pircējs apņemas Pārdevējam nodrošināt pienācīgus apstākļus Preces piegādes veikšanai.
   12. Pārdevējs apņemas nodrošināt 2 Pircēja darbinieku bezmaksas apmācība darbam ar piedāvāto iekārtu uz vietas mēneša laikā pēc aparāta uzstādīšanas
4. **PUŠU MANTISKĀ ATBILDĪBA**
   1. Nekvalitatīvas vai līguma noteikumiem neatbilstošas Preces gadījumā Pārdevēja pienākums ir 10 (desmit) dienu laikā veikt atkārtotu kvalitatīvas un līguma noteikumiem atbilstošas Preces piegādi uz sava rēķina.
   2. Ja Pārdevējs nepiegādā Preci līguma 6.1.punktā noteiktajā termiņā, tad Pārdevējs maksā Pircējam līgumsodu 0,5% apmērā no līguma kopējās summas par katru nokavēto dienu, bet ne vairāk kā 10% (desmit procenti) no līguma summas.
   3. Ja Pircējs neveic Preces apmaksu līguma 2.3.noteiktajā termiņā, tas maksā Pārdevējam līgumsodu 0,5% apmērā no līguma kopējās summas par katru nokavēto dienu, bet ne vairāk kā 10% (desmit procenti) no līguma summas.
   4. Puses ir savstarpēji atbildīgas par otrai Pusei nodarītiem zaudējumiem, ja tie radušies vienas Puses vai tā darbinieku tīšas darbības vai bezdarbības, rupjas neuzmanības vai nolaidības rezultātā. Par nodarītiem zaudējumiem Puse sastāda attiecīgu aktu, kurā tiek konstatēts radušos zaudējumu apmērs un vienu šī akta oriģinālu kopā ar pretenziju iesniedz otrai Pusei. Uz iesniegto pretenziju Pusei ir pienākums sniegt atbildi ne vēlāk kā 5 (piecu) dienu laikā no tās saņemšanas brīža, apstiprinot nodarīto zaudējumu atlīdzību vai noraidot pretenziju, attiecīgi motivējot pieņemto lēmumu.
   5. Līgumsoda samaksa neatbrīvo Puses no saistību izpildes.
5. **NEPĀRVARAMĀ VARA**
   1. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizkar Pušu tiesības un ietekmē uzņemtās saistības, pieņemšana un stāšanās spēkā.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā, pēc viņas uzskata, ir iespējama un paredzama viņas līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura satur minēto ārkārtējo apstākļu darbības apstiprinājumu un to raksturojumu.
6. **PRECES NODOŠANA UN PIEŅEMŠANA**
   1. Pārdevējs piegādā Preci Pircēja norādītajā telpā 2 (divu) mēnešu laikā no līguma parakstīšanas dienas.
   2. Preces piegādes un uzstādīšanas fakts tiek noformēts, Pircējam un Pārdevējam parakstot Preces piegādes pieņemšanas – nodošanas aktu.
   3. Pieņemšanas laikā konstatēto nekvalitatīvo Preci Pircējs nepieņem.
7. **GARANTIJA UN APKOPE**
   1. Pārdevējs garantē 24 mēnešu Preces garantiju no pieņemšanas – nodošanas akta parakstīšanas.
   2. Līgumā norādītā garantijas periodā Pārdevējs apņemas saviem spēkiem un par saviem līdzekļiem veikt garantijas remontu. Nomaināmās detaļas garantijas remonta ietvaros ir bezmaksas.
   3. Precei nepieciešamā apkope garantijas periodā ir bezmaksas.
   4. Tehniskās apkopes un remontu veic ne vēlāk kā 24 stundu laikā darba laikā un ne vēlāk kā 48 stundu laikā ārpus darba laika (arī brīvdienās un svētku dienās), pēc telefoniska izsaukuma, remonts ar detaļu nomaiņu ne ilgāk kā 7 dienu laikā pēc remonta pieteikšanas, vai paredzot aizvietošanas iespējas.
   5. Pārdevējs aizvieto bojāto Preci ar līdzvērtīgu uz Preces remonta laiku.
8. **LĪGUMA DARBĪBAS LAIKS**
   1. Līgums stājās spēkā ar brīdi, kad to paraksta abu Pušu pilnvaroti pārstāvji un ir spēkā līdz pilnīgai saistību izpildīšanai.
   2. Pircējs ir tiesīgs vienpusēji lauzt šo līgumu,
      1. ja Pārdevējs, iesniedzot dokumentus saskaņā ar atklātā konkursa nolikumu iepirkuma komisijai, ir sniedzis nepatiesu informāciju.
      2. ja Pārdevējs nepiegādā Preci 10 dienu laikā pēc šajā līgumā noteiktā termiņa beigām.
      3. ja Pārdevējs piegādā šī līguma noteikumiem neatbilstošu Preci.
      4. ja Pārdevējs vienpusīgi bez Pušu savstarpējās vienošanās paaugstina Preces cenu.
   3. Līguma laušana neatbrīvo Pārdevēju no zaudējumu atlīdzības.
   4. Pusēm ir tiesības savstarpēji vienojoties, papildināt vai grozīt līguma noteikumus, kuri jānoformē rakstiski - vienošanās veidā.
9. **NOBEIGUMA NOTEIKUMI**
   1. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā.
   2. Līgums var tikt papildināts vai grozīts, pusēm savstarpēji vienojoties. Jebkuras līguma izmaiņas vai papildinājumi tiek noformēti vienošanās veidā un pēc tā parakstīšanas kļūst par šī līguma neatņemamām sastāvdaļām.
   3. Parakstīšanas brīdī līgums ir sastādīts uz 4 lapām, divos autentiskos eksemplāros, no kuriem viens glabājas pie Pircēja, bet otrs – pie Pārdevēja.
   4. Pieņemšanas – nodošanas akts, defekta akti, ja tādi tiek sastādīti, ir šī līguma neatņemamas sastāvdaļas.
   5. Visi paziņojumi, pieprasījumi Pusēm ir iesniedzami vai nosūtāmi uz šā līguma 10.punktā norādītajām adresēm. Ja mainās Pušu adreses un/vai rekvizīti, tad tas jāpaziņo otrai pusei triju dienu laikā.

Pielikumā: tehniskā specifikācija (*oriģināls*), tehniskais piedāvājums (*oriģināls*), finanšu piedāvājums (*oriģināls*).

1. **Pušu juridiskās adreses un rekvizīti**.

|  |  |
| --- | --- |
| **Pircējs:**  **Daugavpils pensionāru sociālās apkalpošanas teritoriālais centrs**  Reģ.Nr. 90000065913,  juridiskā adrese: 18.novembra iela 354a,  Daugavpils, LV-5413  Banka: Nordea Bank Finland Pls Latvijas filiāle  Bankas konts: LV31NDEA0000082700739  Bankas kods: NDEALV2X  Tālrunis: 65432176  E-pasts: [daugavpilspansionats@apollo.lv](mailto:daugavpilspansionats@apollo.lv)  Daugavpils pensionāru sociālās apkalpošanas teritoriālā centra  vadītājs *personiskais paraksts* / Valentīns Plonis / | **Pārdevējs :**  **SIA “ATA Serviss”**  Reģ.Nr. 40002080034  Juridiskā adrese: Matīsa iela 86 k.1,  Rīga, LV-1009  Banka: AS “Swedbank”  Bankas konts: LV41HABA0551034659028  Bankas kods: HABALV22  Tālrunis: [..]  E-pasts: [..]  SIA “ATA Serviss”  valdes loceklis *personiskais paraksts* / Guntars Tomonovičs / |